Георги Щерев
Пак те грабнаха

chitanka.info

Пак те грабнаха улици снежни

и снегът през решето вали,

и не слушам думите нежни,

а от скръб ме сърцето боли.

Пак ли някой те води

и вървиш подир него сега?

Като дух душата ми броди,

а в лицето ми лепне снега.

Не затихва бурята в мене,

даже небето за тебе тъжи,

а ликът в очите ранен е —

ето, твойта усмивка лежи…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.